**AIKUISTEN KROONINEN VÄSYMYSOIREYHTYMÄ**

***ICD-luokitus***

**G93.3** Virusinfektiota seuraava väsymysoireyhtymä

**R53** Huonovointisuus ja väsymys

***Perusterveydenhuolto***

* CFS-diagnoosin voi asettaa sairauteen perehtynyt erikoislääkäri
* Tunnistetaan väsymysoireyhtymän tyypilliset piirteet (esim. rasituksen jälkeinen hidas palautuminen)
* Poissuljetaan tavallisimmat muut sairaudet, jotka voivat olla samankaltaisten oireiden taustalla
* Varmistetaan hoitosuhteen jatkuvuus, tarvittaessa osoitetaan lääkäri-hoitaja vastuutyöpari
* Laaditaan suunnitelma työ- ja toimintakyvyn ylläpitämiseksi sekä psykososiaalisen ja toiminnallisen kuntoutuksen järjestämiseksi yhteisymmärryksessä potilaan kanssa
* Tunnistetaan muut mahdolliset liitännäisoireet ja sairaudet ja huolehditaan niiden asianmukaisen hoidon toteutumisesta
* Arvioidaan työ- tai toimintakyvyn laskun perusteella tukitoimien, apuvälineiden tai sosiaalietuuksien tarve

***Perusteet erikoissairaanhoitoon lähettämiselle***

* Lyhytkestoista pidempi tai toistuva työ- tai toimintakyvyn vaarantuminen
* Päivittäinen apuvälineiden tai sosiaalietuuksien tarve oireista johtuen
* Oireiden eteneminen kuntoutuksesta ja tukitoimenpiteistä huolimatta
* Etenevän tai vakavan somaattisen tai psykiatrisen sairauden poissulkemisen tarve

***Kiireettömässä lähetteessä edellytettävät tiedot***

* Tiedot oireiden kestosta, toimintakyvyn tasosta, työelämässä tai sosiaalisessa elämässä pärjäämisestä, diagnostisista tutkimuksista ja käynnistetyistä kuntoutus- ja tukitoimenpiteistä

***Erikoissairaanhoito***

* Tehdään tarvittavat erikoissairaanhoidon tarjoamat erotusdiagnostiset tutkimukset
* Hoidon ja kuntoutuksen tarve arvioidaan moniammatillisessa työryhmässä
* Hoito- ja kuntoutussuunnitelma laaditaan yhteisymmärryksessä potilaan kanssa, tarvittaessa yhteistyössä perusterveydenhuollon kanssa
* Arvioidaan vuodeosastotutkimusjakson tai laitoskuntoutuksen tarve
* Vaativan lääkinnällisen tai neuropsykologisen kuntoutuksen suunnittelu ja toteutus
* Vaativan lääkinnällisen kuntoutuksen apuvälineiden tarpeen arviointi

***Diagnostiikka ja seuranta***

* Lähtökohtana on tavanomaisten somaattisten sairauksien poissulku
* Diagnoosia G93.3 voi käyttää myös tilanteissa, joissa edeltävää virusinfektiota ei ole osoitettavissa. Diagnoosia R53 voi käyttää työdiagnoosina selvitysvaiheessa
* Pyritään estämään työ- ja toimintakyvyn lasku sekä tukemaan asteittaista palautumista
* Seurannassa keskeistä on hoitosuhteen jatkuvuus ja tilanteen pitkittyessä myös perheen ja läheisten tukeminen

*Työryhmä:* Harri Hämäläinen, Tapani Hämäläinen, Asko Järvinen, Mari Kanerva, Kirsi Karvala, Paula Kauppi, Salla Koponen, Liisamari Krüger, Tuitu Mikkonen, Sami Räsänen, Mika Saarela, Markku Sainio, Mikko Seppänen, Katinka Tuisku, Risto Vataja, Aarne Ylinen

*Yhteyshenkilö:* Tuija Ikonen, STM